इमरजेंसी रेस्क्यू टेंडर के अलावा आठ माउंटेन राइडर खास बाइक भी तैयार की गई है। इस बाइक पर तैनात दो फायर मैन कहीं भी आग लगने पर सबसे पहले पहुंच राहत कार्य शुरू कर देंगे। उनके पास आग बुझाने के सभी जरूरी उपकरण और फर्स्ट एड किट रहेगी। इस बाइक पर तैनात दो फायर मैन के पास पानी से 50 गुना ज्यादा असरदार फोम रहेगी। मेला फायर ब्रिगेड को 45 फायर टेंडर (दमकल गाड़ियां), बोलेरो जैसी 10 जेटीवी कैं पर, आठ एंबुलेंस, आठ पोर्टेबल पंप, आठ माउंटेन राइडर बाइक, 90 डीसीपी अग्निशमन उपकरण, 90 कार्बन डाइ ऑक्साइड के उपकरण, 42 इमरजेंसी लाइट, 32 ट्राली, एक खास रेस्क्यू फायर टेंडर मिल रहा है। ऐसे में यह प्रदेश का सबसे हाइटेक फायरब्रिगेड है।